stanford-oval/wikipedia huggingface dataset:
פנתר (מכונית-סירה)

| --- | --- |

Panther
 מאפיינים כלליים
 יצרן:  WaterCar
 שנות ייצור:  2013 ועד היום
 הרכבה:  ארצות הברית ארצות הברית
 מרכב:  Front-engine, front-wheel-drive layout (אנ')
 אורך:  4,572 מ"מ
 רוחב:  1,729 מ"מ
 גובה:  1,753 מ"מ
 משקל:  1,340 ק"ג
 מפרט טכני
 מנוע:  V6 צילינדרים, 24 שסתומים, 3,664 סמ"ק המפיק 305 כ"ס (מנוע מסוג "VTEC" (אנ'))
 הילוכים:  תמסורת ידנית - 4 מהירויות
 מהירות מרבית:  137 קמ"ש (יבשה)  72 קמ"ש (ים)
פנתר (באנגלית: Panther) הוא כלי רכב אמפיבי המוגדר כ-SUV, מתוצרת יצרנית כלי הרכב האמפיביים WaterCar אשר מיוצר משנת 2013 ועד היום בארצות הברית.
"פנתר"

מחיר היחידה: 100,000-200,000 דולר.
פיתוח הדגם לפני תחילת הייצור במשך 14 שנים.
מפתח דגם ה"פנתר" - Dave March.
4 נוסעים.
רכב פתוח.
מנוע קדמי.
מנוע הונדה שהורכב בדגמי "Acura MDX" (אנ') (דגמי דור שני, שיוצרו בין השנים 2007–2013).
מנוע בנזין.
מנוע הנעה כפולה 4x4.
דגם ה"פנתר" יכול להיות מונע ישר מן האדמה למים.
מהירות שיא במים - 72 קמ"ש (כסירה מהירה).
זמן מעבר בין רכב יבשתי לסירה - 15 שניות.
דגמי "פנתר" מיוצרים ב-"Fountain Valley, California" (אנ') קליפורניה.
תמונות

פנתר (על היבשה)
פנתר (על היבשה)
פנתר
ראו גם

כלי רכב אמפיבי
הערות שוליים

↑  היצרנית watercar אתר watercar.com
↑  פנתר autoblog.com/2013/06/25/watercar-panther-looks-to-wrangle-the-road-and-open-water
↑  פנתר האם זה ג'יפ? newatlas.com/watercar-panther-amphibious-jeep-acura-jet-boat-water-fun
↑  פנתר - מבחן דרכים nydailynews.com/autos/watch-amphibious-watercar-splash-daily-news-test-drive-article
↑  פנתר רכב אמפיבי chronicles.roadtrippers.com/introducing-watercar-panther-amphibious-car-doubles-boat
↑  פנתר dailymail.co.uk/news/article-2541763/Making-splash-The-worlds-fastest-amphibious-vehicle-car-boat-just-15-SECONDS
פימבולווינטר

במיתולוגיה הנורדית, פימְבּוּלְווִינְטֵר (בנורדית עתיקה: fimbulvinter או Fimbulvetr) הוא מונח המתייחס לחורף הארוך שיבשר את בוא הראגנארוק.
במיתולוגיה הנורדית, הראגנארוק הוא אירוע המבשר את דמדומי האלים וחורבן העולם, והיווצרות עולם חדש. הפימבולווינטר יהיה האירוע הראשון בשלשלת אירועים זו. זהו חורף ארוך שיימשך כמו שלושה חורפים רגילים, בעוד השלג והקור מצליפים מכל כיוון, המוסר יעלם ומלחמות ומאבקים יפשטו בכל רחבי הארץ, בקרעם אחים, משפחות וחברים. יכחדו מרבית החיים בתשעת העולמות, פרט לשני בני האדם לִיף וליפְתְרַסיר אשר יתחבאו עמוק בתוך יגדראסיל.
יש המקשרים את הסיפור על פימבולווינטר לאירועי מזג האוויר הקיצוניים בין השנים 535-536, אשר הביאו לירידה ניכרת בטמפרטורות ברחבי צפון אירופה. יש אף תאוריות המרחיקות את היווצרות המיתוס לסוף תקופת הברונזה הנורדית בסביבות שנת 650 לפנה"ס. בדנמרק, נורווגיה ושוודיה, המונח "פימבולווינטר" משמש עד היום להגדרת חורף קשה וארוך מהרגיל.
הערות שוליים

↑  האדה הפואטית, נבואתה של החוזה, 45.
↑  האדה הפואטית, הבלדה של ואתרוניר, 44-45.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
פסיעות על רצפת הזמיר

| --- | --- |

 מידע כללי
 מאת:  ליאן הרן
 שפת המקור:  אנגלית 
 סוגה:  רומן 
 הוצאה
 הוצאה:  הוצאת מקמילן, ספרי פינגווין 
 תאריך הוצאה:  2002 
 הוצאה בעברית
 הוצאה:  כנרת זמורה ביתן
 תאריך:  2005
 תרגום:  אהוד תגרי
 סדרה
 סדרת ספרים:  סיפורי האוטורי
 ספר קודם:  רשת השמיים רחבה 
 הספר הבא:  שלג על עצי הדובדבן 
 
פסיעות על רצפת הזמיר הוא הספר הראשון בטרילוגיית הפנטזיה "סיפורי האוטורי" מאת ליאן הרן. הספר יצא לראשונה ב-2002, ומספר את סיפורו של טקאו, המיועד על פי הנבואה למלוך בממלכת שלוש הארצות, אך נקרע בין מלחמות השבטים בממלכה, דרישה מצד "האחווה" - שבט בעל כוחות מיוחדים אליו השתייך אביו הביולוגי, מסירותו לשבט האוטורי שאימץ אותו, ובחירת לבו, הנסיכה קאדה.
הוצאה בעברית

הוצאת כנרת זמורה ביתן, 2005, מכיל 284 עמודים, תרגום: אהוד תגרי.
פרסים

2004 Deutscher Jugendliteraturpreis
פים

ערך זה עוסק ביחידת משקל עתיקה. אם התכוונתם למשמעות אחרת, ראו .
משקולת פים
פִּים (לפי ניקוד המסורה) או פַּיִם (על דרך נטיית הזוגיים בעברית) הוא יחידת מידה עתיקה למשקל, השווה לכ-7.56 גרם (לפי ממוצע משקלן של אבני המשקל שנתגלו באזור יהודה, ראו להלן), כלומר לכשני שלישי שקל של ימי בית ראשון.
המילה "פים" מופיעה פעם אחת בלבד במקרא, בשמואל א': ” וְהָיְתָה הַפְּצִירָה פִים לַמַּחֲרֵשֹׁת וְלָאֵתִים וְלִשְׁלֹשׁ קִלְּשׁוֹן וּלְהַקַּרְדֻּמִּים וּלְהַצִּיב הַדָּרְבָן” (י"ג, כא). מילה זו אינה נזכרת בתלמוד או במקורות עבריים מוקדמים אחרים. אף שניתן להבינה כאמצעי תשלום, במשך מאות שנים משמעותה לא הייתה ברורה - תרגומי התנ״ך לשפות אחרות לא כללו משמעות זו, ומפרשי התנ״ך היהודים לרוב קישרו אותה לתכונה של כלי ההשחזה.
בחפירות תל גזר, שנערכו בראשית המאה ה-20 בראשות הארכאולוג הבריטי רוברט מקאליסטר, נמצאה משקולת שעליה כתוב בכתב עברי עתיק "פימ". מאז נמצאו דוגמאות נוספות של אבני משקל ומטילי כסף שעליהם נכתב שם זה. בעקבות ממצאים אלה, תרגום התנ״ך New King James Version משנת 1982 כולל את המילה pim במשמעות של מחיר ששולם עבור השחזת הכלים.
הערות שוליים

↑  כך לדעת נפתלי הרץ טור-סיני: הערך 'פִּים', מילון בן-יהודה, עמ' 4909, הערה 1.
↑  לדוגמה פירוש רש"י על שמואל א יג כא: ”"היתה הפצירה פים (...) שיש לה הפצר פיות כלומר פיות וחידודים הרבה"”
↑  אלחנן סמט, הדו-שיח מעבר לירדן (מלכים ב', ב', ט-י), בתוך: פרקי אליהו, מעלה אדומים, ירושלים: תשס"ג, באתר "דעת"; מצטט את יעקב משורר, מטבעות עתיקים, ירושלים: 1979, עמ' 12–13.
↑  שמואל א' י"ג כ"א בתרגום New King James Version
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
פים ורביק

פיטר טים ורביק (בהולנדית: Peter Tim Verbeek;‏ 12 במרץ 1956 – 28 בנובמבר 2019), שכונה לרוב "פים", היה מאמן כדורגל הולנדי.
קריירה

ורביק החל את דרכו ככדורגלן במועדונים ההולנדים רודה, נאק ברדה וספרטה רוטרדם, אך בגיל 25, בשנת 1981, נטש את קריירת המשחק והחל בקריירת אימון במדי קבוצת ספרטה רוטרדם מליגת העל ההולנדית. ורביק המשיך לאמן קבוצות בשתי הליגות הבכירות בהולנד עד ל-1997. לאחר מכן עבר למזרח אסיה, והחל לאמן בקבוצה היפנית אומיה ארדיג'ה מהליגה השנייה במדינה.
ורביק המשיך לאמן באזור אסיה ובשנת 2000 התמנה לעוזר המאמן של נבחרת קוריאה הדרומית בכדורגל תחת חוס הידינק. קוריאה הדרומית התכוננה באותה העת לאירוח מונדיאל 2002 (יחד עם יפן), והגיעה בטורניר זה עד לחצי הגמר, הנבחרת האסיתית הראשונה לעשות זאת. לאחר הקמפיין המוצלח חזר ורביק להולנד לתקופה קצרה, אך שימש רק כמאמן קבוצת המילואים של פ.ס.וו. איינדהובן. ב-2003 חזר ליפן, הפעם לקבוצת ליגת העל היפנית קיוטו סנגה, אך בסיום העונה זו ירדה ליגה.
ורביק שוב החל לנדוד בין משרות אימון זניחות, ובתוך שנתיים הספיק לעבור בין תפקיד מאמן נבחרת האנטילים ההולנדיים בכדורגל לעוזר מאמן בורוסיה מנשנגלדבך וממנו למאמן נבחרת איחוד האמירויות הערביות בכדורגל, ולבסוף חזר ב-2005 למשרת עוזר המאמן בנבחרת קוריאה הדרומית, הפעם תחת המאמן דיק אדבוקאט. השניים הדריכו הנבחרת במהלך מונדיאל 2006 אך כשלו לשחזר את הישג העבר והנבחרת לא העפילה לשלב רבע הגמר. ורביק מונה תחת אדבוקאט למאמן הנבחרת והובילה למקום השלישי בגביע אסיה בכדורגל ב-2007. על אף שחוזהו היה אמור להסתיים רק ב-2008, ורביק התפטר מתפקידו והכריז כי ברצונו לצאת להפסקה בת מספר חודשים מאימון.
מספר חודשים לאחר מכן מונה ורביק למאמן נבחרת אוסטרליה בכדורגל, אשר תחת הדרכתו עלתה למונדיאל 2010 לאחר ניצחון כנגד נבחרת קטר בכדורגל. ורביק אימן את אוסטרליה גם במהלך הטורניר עצמו.
לאחר הטורניר מונה למאמן נבחרת מרוקו עד גיל 23. בשנת 2014 סיים את תפקידו.
נפטר ב-28 בנובמבר 2019.
פיטר גרין (היסטוריון)

| --- | --- |
אין תמונה חופשית
 לידה:  22 בדצמבר 1924 לונדון, הממלכה המאוחדת 
 פטירה:  16 בספטמבר 2024 (בגיל 99) איווה סיטי, ארצות הברית 
 מדינה:  הממלכה המאוחדת, ארצות הברית 
 שם עט:  Denis Delaney 
 מקום לימודים:  טריניטי קולג', בית הספר צ'רטרהאוס 
 שפות היצירה:  אנגלית 
 בן או בת זוג:  קארין מ. גרין (1975–2015) 
 מספר צאצאים:  3 
 פרסים והוקרה:  עמית החברה המלכותית לספרות 
 
פיטר מוריס גרין (באנגלית: Peter Morris Green;‏ 22 בדצמבר 1924 –  16 בספטמבר 2024) היה היסטוריון, סופר, משורר, מבקר ומתרגם בריטי המומחה בתולדות יוון ורומא. היה פרופסור באוניברסיטת טקסס באוסטין, ועבד גם כעיתונאי.
ביוגרפיה

גרין נולד ב-22 בדצמבר 1924. בזמן מלחמת העולם השנייה התגייס לחיל האוויר המלכותי ולחם במערכה על בורמה. במהלך המלחמה הוא נפגש עם הסופר פול סקוט, אשר מאחר יותר בנה על בסיס דמותו של גרין את דמותו של גאי פרון בסדרת ספריו "The Raj Quartet". לאחר המלחמה למד גרין בטריניטי קולג' של אוניברסיטת קיימברידג', והשלים תואר ראשון בלימודים קלאסיים. הוא עבד כעיתונאי וכסופר. ב-1954 פרסם אוסף של שמונה סיפורים קצרים, וב-1955 החל לכתוב רומנים היסטוריים. בין ספרים אלו ניתן למנות ספר על אלקיביאדס והמלחמה הפלופונסית, על לוקיוס קורנליוס סולה, על סאפפו, על קנת גרהם, על תומאס בראון ועל ג'ון סקלטון.
ב-1963 עבר עם משפחתו ליוון, ב-1966 החל ללמד בקולג' לסטודנטים דוברי אנגלית באתונה, וב-1967 תרגם לאנגלית את ספר הסאטירות של יובנאליס. בהמשך חייו תרגם גם את כתביהם של אובידיוס, אפולוניוס מרודוס, הומרוס וקאטולוס ואף את שירי המשורר היווני המודרני יאניס ריטסוס. הוא החל לפרסם ספרי מחקר על יוון העתיקה, וב-1971 הוזמן ללמד באוניברסיטת טקסס באוסטין. ב-1982 הפך לפרופסור, וב-1997 לפרופסור אמריטוס. ב-1990 פרסם את הספר "מאלכסנדר לאקטיום" (Alexander to Actium) המגולל את ההיסטוריה של העולם ההלניסטי מאלכסנדר הגדול ועד קרב אקטיום שהביא לסיום שליטת בית תלמי במצרים. היה פרופסור נלווה באוניברסיטת איווה, ופרופסור אורח באוניברסיטת פרינסטון ואוניברסיטת מזרח קרוליינה.
אשתו הראשונה הייתה ארכאולוגית של מצרים העתיקה, הוא התגרש ממנה ב-1971 ונישא להיסטוריונית קארין מ. גרין (30 במרץ 1948 – 2 ביולי 2015), שהייתה ראש המחלקה ללימודים קלאסיים באוניברסיטת איווה. גרין המשיך לפרסם שירים, וכן ביקורות על ספרים ב-The New York Review of Books.
ספריו

The Expanding Eye: A First Journey to the Mediterranean. Adebard-Schman, 1957.
Habeas Corpus And Other Stories. Eight Short Stories, 1954.
Achilles His Armour. P. Murray, London, 1955.
unter dem Pseudonym Denis Delaney: Cat in Gloves. Gryphon Books, 1956.
The Sword of Pleasure, being the Memoirs of the Most Illustrious Lucius Cornelius Sulla. World Pub. Co., Cleveland, USA 1957.
Writers & their Work: Sir Thomas Browne. Longman for the British Council, London 1959.
Essays in Antiquity. J. Murray, London 1960.
Writers & their Work: John Skelton. Longman for the British Council, 1960.
The Laughter of Aphrodite: A Novel about Sappho
The Year of Salamis, 280–479 BC, in den USA: Xerxes at Salamis. 1970.
Alexander the Great. 1970.
Armada from Athens 1970
The Shadow of the Parthenon: Studies in Ancient History and Literature 1972
The Parthenon. 1973.
A Concise History of Ancient Greece to the Close of the Classical Era 1973
Ancient Greece: An Illustrated History 1979
Classical Bearings: Interpreting Ancient History and Culture 1989
Alexander to Actium: The Historical Evolution of the Hellenistic Age. University of California Press, Berkeley, 1990.
Alexander of Macedon, 356-323 B.C.: A Historical Biography 1991
The Argonautica by Apollonios Rhodios, (translation) 1997
The Greco-Persian Wars 1996 (update of The Year of Salamis)
From Ikaria to the Stars: Classical Mythification, Ancient and Modern 2004
The Poems of Exile: Tristia and the Black Sea Letters. 2004.
The Poems of Catullus. Works English/Latin. University of California Press, Berkeley, 2005
The Hellenistic Age: A Short History 2007
Iliad/Homer: A new Translation by Peter Green. University of California Press, Oakland, Kalifornien, USA 2015, 2015
הערות שוליים

↑  Novelist, Critic, Translator, Historian: An Interview with Peter Green
↑  Professor Carin M. Green
| --- | --- |
בקרת זהויות :  NLI: 987007261894405171  PLWABN: 9810558673905606  BIBSYS: 6057064  BNE: XX958165  BnF: cb12178300t (data)  CANTIC: a10634629  CiNii: DA04909857  GND: 12151207X  ICCU: BVEV007919  ISNI: 0000 0000 8284 7272  LCCN: n50033968  LNB: 000223675  NDL: 00513575  NKC: jn19990002857  NLA: 35147489  NLG: 65123  NSK: 000034912  NTA: 069551901  RERO: 02-A018435868  SELIBR: 259704  SNAC: w6tz98d1  SUDOC: 03034963X  Trove: 842071  VIAF: 97864942   WorldCat (עם VIAF): 97864942
פטר פיאלה

פטר פיאלה (בצ'כית: Petr Fiala, ב-IPA‏: pɛtr̩ fɪjala; נולד ב-1 בספטמבר 1964) הוא פוליטיקאי וחוקר פוליטי אקדמי צ'כי המכהן כראש ממשלת צ'כיה מאז נובמבר 2021 ומנהיג המפלגה הדמוקרטית האזרחית (ODS) מאז 2014. בעבר כיהן כשר החינוך, הנוער והספורט בין השנים 2012–2013. לפני שנכנס לפוליטיקה, הוא היה הרקטור של אוניברסיטת מסריק.
פיאלה נבחר לראשונה לבית הנבחרים הצ'כי כנציג בלתי מפלגתי בבחירות ב-2013. הוא ניצח בבחירות לראשות המפלגה הדמוקרטית האזרחית ב-2014 סביב הבטחה לעשות רפורמה במפלגה ולהחזיר את אמון הציבור בה לאחר שערוריית השחיתות הפוליטית ב-2013 בה היה מעורב ראש הממשלה פטר נצ'אס. מפלגתו של פיאלה סיימה במקום השני בבחירות לבית הנבחרים הצ'כי ב-2017, ונותרה באופוזיציה למרות הצעות מרובות של ראש הממשלה הנכנס אנדריי באביש להיכנס לקואליציה.
בשנת 2020, פיאלה הוביל את היוזמה לברית מרכז-ימין עם מפלגות KDU-ČSL ו-TOP 09, המכונה Spolu. פיאלה נבחר למועמדה לראשות הממשלה בבחירות לבית המחוקקים בצ'כיה 2021, כשהוא מבטא פלטפורמת מרכז-ימין פרו-מערבית ופרו-אירופית, התמקדות באחריות פיסקלית וביחסים הדוקים יותר עם נאט"ו כחלק מתפיסת האטלנטיות.
בצעירותו

פיאלה גדל בברנו הוא גדל למשפחה קתולית שמרנית. אביו שהיה בן למשפחה יהודית, היה ניצול שואה.
הוא למד היסטוריה והשפה הצ'כית בפקולטה לספרות של אוניברסיטת מסריק בין השנים 1983 ו-1988 ולאחר שסיים את לימודיו עבד כהיסטוריון במוזיאון בקרומייז'יז' (אנ').
בשנת 1996, הוא הפך למרצה באוניברסיטת קארל שבפראג. בשנת 2002 נבחר להיות הפרופסור הטוב ביותר של מדע המדינה בצ'כיה. בשנת 2004, הוא הפך לדיקן בפקולטה למדעי החברה ובאותה שנה נבחר לרקטור של אוניברסיטת מסריק.
בעוד פיאלה כיהן כרקטור, האוניברסיטה הגדילה את מספר הסטודנטים שלה לכ-45,000 סטודנטים, הפכה לאוניברסיטה הצ'כית הפופולרית ביותר מבחינת ניסיונות הרשמה, ויצרה מערכת ארצית לאיתור פלגיאט אקדמי.
קריירה פוליטית

פרק זה לוקה בחסר. אנא תרמו לוויקיפדיה ו.
בספטמבר 2011 שימש פיאלה כעוזר הראשי לענייני מדע של ראש הממשלה פטר נצ'אס וב-2 במאי 2012 מונה לשר החינוך, הנוער והספורט בממשלתו של נצ'אס, ונשאר בתפקיד זה עד שנצ'אס התפטר ב-2013
בבחירות לפרלמנט הצ'כי ב-2013 התמודד פיאלה כעצמאי. המפלגה הדמוקרטית האזרחית (ODS) הובסה בבחירות ופיאלה הצטרף למפלגה בנובמבר 2013
ה-ODS השיגה הישגים גם במהלך הבחירות האזוריות ב-2020
לאחר מכן החלה פיאלה לנהל משא ומתן עם מפלגות KDU-ČSL ו-TOP 09 על יצירת ברית אלקטורלית לבחירות לרשות המחוקקת ב-2021. המפלגות הגיעו להסכמה ליצירת ברית בשם SPOLU ("ביחד"). פיאלה הפך למועמד של הברית לתפקיד ראש הממשלה.
ב-28 בנובמבר 2021 מינה הנשיא מילוש זמאן את פיאלה לראש ממשלת צ'כיה. לאחר מינויו, פיאלה אמר שהוא מאמין שממשלתו תביא לשינוי ותשפר את חייהם של האנשים בצ'כיה, אך השנה הבאה תהיה קשה לאזרחים רבים ולצ'כיה עצמה.
דעה פוליטית

פיאלה מחזיק בדעות שמרניות ואירוסקפטיות-מתונות, והוא מתנגד לקיצוניות פוליטית ולפופוליזם. הוא מתנגד לנישואים חד מיניים כפי שהצהיר בספרו.
באוגוסט 2016, פיאלה הצהיר כי "האסלאם הקיצוני נמצא במלחמה עם אירופה" וכי האיחוד האירופי לא צריך לקבל מהגרים המהווים סיכון. הוא התנגד לנסיגת החיילים הצ'כים מהמלחמה באפגניסטן. פיאלה הביע התנגדות למעורבות הרוסית והסינית בבניית היחידה החדשה של תחנת הכוח הגרעינית דוקובאני (אנ'). הוא גם טען שההשפעה האנושית על שינוי אקלים "לא לגמרי ברורה", ובעקבות זאת ספג ביקורת והאשמות בפופוליזם מצד מומחים לאיכות הסביבה.
חיים אישיים

פיאלה נשוי לביולוגית יאנה פיאלובה, אותה הכיר כסטודנטית במהלך מהפכת הקטיפה. הם נישאו שנתיים לאחר מכן ויש להם שלושה ילדים. פיאלה הוא נוצרי, והוטבל בשנת 1986.
פרסים והוקרה

צ'כיה צ'כיה
2010 : אוניברסיטת ברנו לטכנולוגיה העניקה לפיאלה את מדליית הזהב של VUT על שיתוף הפעולה שלו עם האוניברסיטה.
26 באוגוסט 2011 : ואצלב קלאוס העניק לפיאלה את לוח הזהב של נשיא הרפובליקה על עבודתו כרקטור של אוניברסיטת מסריק. פיאלה היה הרקטור הראשון שקיבל את הפרס.
28 בינואר 2011 : רקטור אוניברסיטת מסריק מיקולש בק העניק לפיאלה את מדליית הזהב של אוניברסיטת מסריק על עבודתו הקודמת של פיאלה כרקטור האוניברסיטה.
האיחוד האירופי האיחוד האירופי
2002 : פיאלה זכה בפרס ז'אן מונה לאינטגרציה פוליטית באירופה.
פים פורטאון

| --- | --- |

 לידה:  19 בפברואר 1948 דריהייס (אנ'), הולנד 
 נרצח:  6 במאי 2002 (בגיל 54) הילברסום, הולנד 
 שם לידה:  Wilhelmus Simon Petrus Fortuijn 
 מדינה:  הולנד הולנד
 מקום קבורה:  איטליה סן ג'ורג'ו דלה ריקינבלדה (אנ')
 השכלה:  Mendelcollege  האוניברסיטה החופשית של אמסטרדם  אוניברסיטת חרונינגן  אוניברסיטת אמסטרדם 
 מפלגה:  Pim Fortuyn List, מפלגת העבודה, מפלגת העם ההולנדי למען חופש ודמוקרטיה 
 www.pimfortuyn.com
 
וילהלמוס סימון פטרוס פורטאון, הידוע יותר כפּים פורטאון (הולנדית: Pim Fortuyn ‏האזנהקובץ:Nl-Pim Fortuyn.ogg‏Ⓘ‏ [ˈpɪm fɔrˈtœyn]; 19 בפברואר 1948 – 6 במאי 2002) היה סופר, איש עסקים ופוליטיקאי הולנדי מן הימין הלאומני. נרצח בעת מסע בחירות.
ביוגרפיה

פּים פורטאון נולד למשפחה קתולית בעיירה קטנה בהולנד. בשנות השבעים הגיע לאמסטרדם כדי ללמוד סוציולוגיה. בחר במסלול אקדמי, הגיע לתואר פרופסור ושימש מרצה באוניברסיטת ארסמוס שברוטרדם. בעשר השנים האחרונות לחייו היה גם בעל טור ופרשן בעיתונות. כן כתב כמה ספרים בנושאי סוציולוגיה ופוליטיקה.
פורטאון החזיק בדעות שלא מקובל למצוא בכפיפה אחת אצל אותו אדם: הוא היה הומוסקסואל גלוי התומך בזכויות ההומוסקסואלים, ובה בשעה היה איש ימין לאומני המתנגד לזכויות מיעוטים אתניים.
פורטאון הקים מפלגה ימנית לאומנית שלושה חודשים לפני הבחירות הכלליות בהולנד, שאמורות היו להתקיים ב-15 במאי 2002. המפלגה התנגדה להגירת זרים להולנד, בייחוד מוסלמים, שאותם כינה פורטאון נחשלים ומפגרים. המפלגה תמכה בזכויות ההומוסקסואלים אך התנגדה לנישואין בין בני זוג מאותו המין. פורטאון השתמש בהומוסקסואליות כעילה להתנגד לאסלאם, אשר שולל את ההומוסקסואליות. הוא הדהים את דעת הקהל בהולנד כאשר בחודש פברואר 2002 קרא לבטל את הסעיף הראשון בחוקה ההולנדית האוסר אפליה. ב-6 במאי 2002, שבוע לפני הבחירות, כאשר הסקרים הראו כי מפלגתו עשויה לזכות בכ-30 מושבים מתוך 150 חברי הפרלמנט של הולנד, נורה פורטאון למוות בהיכנסו ללימוזינה שלו שחנתה ליד תחנת רדיו בעיר הילברסום, לאחר שהעניק לתחנה ראיון.
המתנקש, פולקר ון דה חראף, בן 33, נעצר דקות אחדות לאחר הרצח כשבידו אקדח ועליו סימני דם. בבדיקת DNA סימני הדם התאימו לדמו של פורטאון. בתחילה סברו כי המתנקש הוא מהגר מוסלמי. אולם לאחר כמה שבועות, כשפורסמה זהותו של הרוצח - איש שמאל הולנדי לבן, נדהמה המדינה, והולנד החלה בתהליך של חשבון נפש. זה היה הרצח הפוליטי הראשון שהתרחש בהולנד זה 330 שנים. לאחר ששמר על שתיקה במשך חודשים רבים, הודה ון דה חראף ברצח בסוף נובמבר 2002. הוא הסביר את המניע לרצח בהתנגדות לדעותיו של פורטאון ובחשש שפורטאון עומד להגיע להישגים בבחירות ועלול להתמנות לראש ממשלה. הוא הורשע ב-15 באפריל 2003 ונידון ל-18 שנות מאסר. במאי 2014, לאחר שריצה שני שלישים מעונשו, שוחרר בתנאים מגבילים: אזיקים אלקטרוניים, התייצבות שבועית אצל קצין מבחן, איסור שהייה ברוטרדם, בהילברסום ובהאג, ומגבלות נוספות.
בבחירות שנערכו לאחר הרצח הייתה מפלגתו של פורטאון לשנייה בגודלה בפרלמנט. לאחר הצטרפותה לממשלה קיבלה ארבעה תיקים בממשלת הולנד, וכן את ניהול משרד ההגירה.
פיטר דה ג'רזי

| --- | --- |

 לידה:  1965 (בן 59 בערך) סאת'ק, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1995 
 פרופיל ב-IMDb
 
פיטר דה ג'רזי (באנגלית: Peter de Jersey; נולד ב-1965) הוא שחקן טלוויזיה ותיאטרון בריטי.
קריירה

דה ג'רזי מוכר בעיקר מהופעתו בתפקיד ג'רום טיילור בסדרה המשטרתית "The Bill". בין 2000 ל-2003 שיחק בתפקיד סטיב וורינג בסדרה הרפואית "הולבי סיטי", עד שהדמות נהרגה בתאונת דרכים. תפקידים נוספים שלו בטלוויזיה היו בסדרות "רופאים" ו"דיאל ופסקו". בפרק "Father's Pride" בסדרה "תחבולות חדשות" הופיע לצדו של השחקן ג'רמי שפילד איתו שיחק בסדרה "הולבי סיטי".
בשנים 2008 ו-2000 הופיע דה ג'רזי עם הלהקה השייקספירית המלכותית בתפקידים שונים בהם אורלנדו לצדה של סמנתה בונד כרוזלינד, הורציו לצדו של דייוויד טננט כהמלט, ואוברון במחזה "חלום ליל קיץ". עם התיאטרון המלכותי הלאומי שיחק דה ג'רזי בעיבוד של הלן אדמונדסון לרומן "מלחמה ושלום" מאת לב טולסטוי. דה ג'רזי זכה לשבחים על גילום דמותו של אנטיוכוס במחזה "Believe In What You Will". עוד השתתף במחזה "Rough Crossings" עיבוד בימתי של קאריל פיליפס לספרו של סיימון שאמה.
פיטר דה ג'רזי גילם את גופר במחזה "חתולה על גג פח לוהט" מאת טנסי ויליאמס בתיאטרון נובלו בלונדון, לצדם של ג'יימס ארל ג'ונס, פלישיה רשאד ואדריאן לסטר.
בפרק "יומו של הדוקטור" לציון 50 שנה לסדרת המדע בדיוני "דוקטור הו" שיחק דה ג'רזי בתפקיד אנדרוגר. הפרק שודר לראשונה ב-23 בנובמבר 2013.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | The Choir | מייק | מיני-סדרה |
| 2000 |  | Out of Depth | אנדי |  |
| 2000 |  | Urban Gothic | המפקח לאון | בפרק "Cry Wolf" |
| 2000 | משפט ועונש | Trial & Retribution | מפקח בילוש לז פילינג |  |
| 2001 | הסוחר מוונציה | The Merchant of Venice | סלריו |  |
| 2000–2003 | הולבי סיטי | Holby City | סטיב וורינג | סדרת טלוויזיה |
| 2004 | להעיר את המתים | Waking the Dead | ד"ר כריס ריד | בפרק "False Flag" |
| 1990–2004 |  | The Bill | תפקידים שונים | סדרת טלוויזיה (17 פרקים) |
| 2005 | דיאל ופסקו | Dalziel and Pascoe | ויליאם קורטני | בפרק "Dead Meat" |
| 2006 | שוגר אהובתי | Sugar Rush | טד | סדרת טלוויזיה (3 פרקים) |
| 2003–2006 | רופאים | Doctors | פיל מורל / ויל דניס | סדרת טלוויזיה (2 פרקים) |
| 2007 |  | Instinct | ניל לנגלי | סרט טלוויזיה |
| 2007 | תחבולות חדשות | New Tricks | דני קלייסי | בפרק "Father's Pride" |
| 2008 | הג'וב הבריטי | The Bank Job | מייקל X |  |
| 2009 | המלט | Hamlet | הורציו | סרט טלוויזיה |
| 2011 |  | The Last Story | ארגנן | משחק וידאו (דיבוב) |
| 2011 |  | Without You | ד"ר ג'רלד סאמס | מיני-סדרה |
| 2012 | הגלימה | Silk | רונלד אליוט QC | סדרת טלוויזיה (פרק אחד) |
| 2012 |  | Simon Schama's Shakespeare |  | מיני-סדרה |
| 2012 | הכתר החלול | The Hollow Crown | לורד רוס | במחזה "ריצ'רד השני" |
| 2013 | קורוניישן סטריט | Coronation Street | סמל בילוש גארט | סדרת טלוויזיה (3 פרקים) |
| 2013 |  | The Bible |  | בפרק "Homeland" |
| 2013 |  | Lightfields | ג'ון מולן | מיני-סדרה |
| 2013 | דוקטור הו | Doctor Who | אנדרוגר | בפרק "יומו של הדוקטור |
| 2013–2017 | ברודצ'רץ' | Broadchurch | בריאן יאנג | סדרת טלוויזיה |
| 2014 | קוריולנוס | Coriolanus | קומיניוס |  |
| 2014 |  | The Smoke | דאגלס קלדוול | סדרת טלוויזיה (פרק אחד) |
| 2014 |  | Secrets of the Dead | קריינות | סדרה דוקומנטרית |
| 2015 |  | A.D. The Bible Continues | אנאניאס | בפרק "The Wrath" |
| 2014–2015 | אטלנטיס | Atlantis | גוראן | סדרת טלוויזיה |
| 2015 | דוקטור פוסטר | Doctor Foster | ניק סטנפורד | סדרת טלוויזיה |
| 2015 | המפקח לואיס | Inspector Lewis | אנדרו דימוק | בפרק "What Lies Tangled" |
| 2015 | קטסטרופה | Catastrophe | אש | סדרת טלוויזיה (פרק אחד) |
| 2015 |  | Exposed | אלביס גירו | סרט טלוויזיה |
| 2015 |  | The Ten Doctors | אנדרוגר | בפרק "The Final Trap" |
| 2016 |  | Agatha Raisin | קלוד מרטין | בפרק "Witch of Wyckhadden" |
| 2016 | אופרה בגרוש | National Theatre Live: The Threepenny Opera | מפקד המשטרה בראון הנמר |  |
| 2021 | מחתרת המסילה | The Underground Railroad | ג'ון ולנטין | סדרת טלוויזיה |
הערות שוליים

↑  Results for Civil Births in Birth, Marriage, Death & Parish Records
↑  Theatre review: Believe What You Will at RSC at the People's Theatre, Newcastle, www.britishtheatreguide.info
↑  "Theatre review | Cat On a Hot Tin Roof | Novello, London | Stage | The guardian". נבדק ב-2014-05-15.
| --- | --- |
בקרת זהויות :  NLI: 987007402162105171  ISNI: 0000 0003 7351 4179  LCCN: no2010164899  VIAF: 132951491   WorldCat (עם VIAF): 132951491
פסטיבל הזמר והפזמון 1966

פסטיבל הזמר והפזמון 1966 הייתה תחרות זמר ששודרה בקול ישראל.
התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת היה משה וילנסקי והמפיקים היו חנוך חסון, גיל אלדמע ויצחק שמעוני.
בתחרות התמודדו עשרה שירים וכל שיר הושמע בשני ביצועים.
רביעיית "האחיות שמר" שהוקמה על ידי נעמי שמר מנתה את הזמרות דינה גולן, רותי ביקל, אמנה כהן ודליה אורן. השיר "מנהג חדש" זכה להצלחה, אבל הרביעייה התפרקה בשנה שלאחר מכן.
השיר שזכה בתחרות הוא "ליל סתיו".
השירים המשתתפים

| שם המבצע | שם המבצע הנוסף | שם השיר | מילים | לחן | עיבוד | מקום |
| --- | --- | --- | --- | --- | --- | --- |
| אריק איינשטיין | יפה ירקוני | ליל סתיו | חיה כהן | חיים צור | שמעון כהן | 1 |
| הפרברים | שלישיית גשר הירקון | ריח תפוח ואודם שני | יורם טהרלב | נחום היימן | אלכס וייס | 2 |
| חדוה ודוד | יפה ירקוני ובני אמדורסקי | השניים | יהודה מלצר | יוסי ואלד | אריה לבנון | 3 |
| הפרברים | חדוה ודוד | דבש | ינון נאמן | ינון נאמן | גיל אלדמע | 4 |
| האחיות שמר | עליזה עזיקרי | מנהג חדש | חיים נחמן ביאליק | ינון נאמן | גיל אלדמע | 5 |
| שלישיית גשר הירקון | עדנה גורן | בואי ילדה | יאיר קלינגר | יאיר קלינגר | אלכס וייס | 6 |
| חדוה עמרני | האחיות שמר | שי | מירה מאיר | יאיר רוזנבלום | אריה לבנון | 7 |
| הפרברים | יפה ירקוני | דבקה בנות הכפר | אברהם בן זאב | יעקב שגיא | יוסי חורי | 8 |
| עליזה עזיקרי | חדוה ודוד | מגדים (הדודאים נתנו ריחם) | שיר השירים | נחום היימן | שמעון כהן | 9 |
| עדנה גורן | אריק איינשטיין | לא פעם בקיץ | רחל | שולמית ליפשיץ | שמעון כהן | 10 |
פיטר גרינפלד

| --- | --- |

 לידה:  14 באפריל 1940 פראג, הפרוטקטורט של בוהמיה ומוראביה 
 פטירה:  12 במרץ 2017 (בגיל 76) 
 שם לידה:  יוזף קליינמן 
 מדינה:  ישראל 
 
פיטר גרינפלד (14 באפריל 1940 - 12 במרץ 2017) היה ניצול שואה שנמנה עם תאומי מנגלה, הצעיר בניצולי מחנה ההשמדה אושוויץ. התפרסם לאחר שקורות חייו שימשו בסיס לספרו של יוסי שריד "פפיצ'ק - הוא לא ידע את שמו".